Traian Băsescu e de părere că a fost cel mai bun președinte și e cel mai bun şef de partid din România. Și tot el ar fi fost și cel mai bun premier. Ce cred ceilalţi lideri de partid din opoziţie despre asta, dar și despre alte teme aflați urmărind un sondaj-fulger realizat de jurnalistul Cristian Andrei de la Radio Europa Liberă.

Traian Băsescu, Victor Ponta, Ludovic Orban și Dan Barna au răspuns, pentru Europa Liberă, la un test fulger privind viața politică din ultimii 30 de ani. Interviurile au fost realizate în ultima săptămână a campaniei electorale pentru europarlamentare.

Urmăriți mai jos interviul integral.

Care a fost cel mai bun președinte după 1989?

Traian Băsescu: Băsescu!

Dan Barna: Nu știu, Emil Constantinescu, Klaus Iohannis...

Victor Ponta: Emil Constantinescu.

Ludovic Orban: Klaus Iohannis.

Cel mai bun premier?

Traian Băsescu: Ar fi fost Băsescu!

Victor Ponta: Adrian Năstase.

Dan Barna: Dacian Cioloș.

Ludovic Orban: Mugur Isărescu.

Cel mai bun președinte de partid?

Traian Băsescu: Băsescu! (râde cu poftă)

Victor Ponta: Corneliu Coposu.

Dan Barna: Dan Barna.

Ludovic Orban: Mircea Ionescu Quintus a avut cele mai bune rezultate, a readus partidul în Parlament.

Monarhie sau republică?

Traian Băsescu: Republică, că se mai schimbă șefii de stat din când în când.

Ludovic Orban: Dacă în 1990 Majestatea Sa, Regele Mihai, ar fi venit în țară...

Victor Ponta: Eu sunt republican.

Dan Barna: Republică.

Republică prezidențială sau parlamentară?

Traian Băsescu: Prezidențială.

Victor Ponta: Prezidențială.

Dan Barna: Prezidențială.

Ludovic Orban: Formula actuală mi se pare echilibrată.

Liberali sau conservatori?

Traian Băsescu: Conservator.

Ludovic Orban: Normal că sunt liberal.

Dan Barna: Liberal definitiv.

Victor Ponta: Sunt social-democrat.

Armată europeană sau nu?

Traian Băsescu: NATO. Fără armată europeană.

Victor Ponta: Da. Da. Dar alături de NATO.

Dan Barna: Armată europeană integrată în structura NATO.

Ludovic Orban: Tot ce se face la nivel european trebuie să fie în cadrul NATO.

Care este principala dvs calitate?

Traian Băsescu: Cred că hotărârea. Când îmi propun ceva, să ating obiectivul.

Ludovic Orban: Caracterul.

Dan Barna: Capacitatea de a ține oamenii împreună.

Victor Ponta: Asta urmează să spună alții.

Ce ați face dacă ați ieși din politică?

Traian Băsescu: Pai am ce face. Am patru nepoței.

Victor Ponta: Sunt avocat. Mi-aș face meseria.

Dan Barna: Probabil aș continua să instruiesc oameni să facă proiecte.

Ludovic Orban: Mărturisesc că nu m-am gândit la acest lucru.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media